Arbeidet med det forrige albumet, , hadde gått overraskende glatt for Marillion. I stor grad skyldtes nok det at sanger Steve Hogarth hadde hatt med seg flere ideer da han ble medlem i gruppa, og at gruppa på det tidspunktet allerede hadde jobbet med musikalske ideer i ganske lang tid. Dessuten var både den nye sangeren og resten av gruppa særlig skjerpet og ville gjøre et godt inntrykk på hverandre. Da det var tid for å lage neste album, måtte de starte helt fra grunnen av, og det ble en vanskeligere prosess. Det viste seg at Steve Hogarth og resten av gruppa hadde to forskjellige metoder for å komponere musikk.